Femeile poloneze care nu mai au dreptul să avorteze ar putea beneficia de o "cameră pentru a plânge".
Ministrul polonez de Justiție propune implementarea "camerelor de plâns" destinate femeilor forțate să păstreze sarcinile. Femeile ar putea primi o "îngrijire specială", inclusiv tratament psihologic și "sfaturi despre ce să facă în continuare". 98% dintre avorturile din Polonia, până la intrarea în vigoare a legii care interzice întreruperea sarcinii, aveau drept cauză malformațiile congenitale ale fătului.
Ministerul polonez al Justiției a fost criticat după ce a anunțat planurile de sprijinire a femeilor forțate să păstreze sarcina odată cu legea care interzice aproape în totalitate avortul. Printre sugestii s-a numărat posibilitatea ca femeile să beneficieze de o "cameră personală" unde să "poată plânge", scrie Notes from Poland.Propunerea face parte din ideile prezentate de partidele politice ca răspuns la publicarea deciziei instanței prin care a fost interzis avortul, în ciuda malformațiilor congenitale ale fătului. 98% dintre avorturile din Polonia aveau drept cauză chiar aceste malformații.Noua legislație a fost discutată în Parlament. Coaliția de guvernare caută modalități de a sprijini femeile care trebuie să nască acum fetuși diagnosticați cu malformații, în timp ce un grup de opoziție de stânga propune o lege pentru dezincriminarea medicilor care fac avorturi.Printre propuneri se numără și proiectul de lege ce vizează crearea de hospicii pentru a sprijini mamele care nasc fetusurilor."Va avea, de exemplu, o cameră separată, unde va avea posibilitatea de a plânge", a răspuns Agnieszka Borowska, purtătorul de cuvânt al Ministerului Justiției. Ea a subliniat, de asemenea, că acestor femei li se va oferi "îngrijire specială", inclusiv tratament psihologic și "sfaturi despre ce să facă în continuare".